- શાસ્ત્રી રાજદીપ જોષી (વૈદાંતરત્ન) શા માટે ભાદરવા સુદ ચોથનો ચંદ્ર જોવાતો નથી એક વખતે ગણપતિદાદા ચંદ્રના ઘેર જાય છે ત્યારે ચંદ્ર તેનો આદર સત્કાર કરવાના બદલે પોતાના રૂપના અભિમાનને લીધે ગણપતિદાદાની હાશી ઉઠાવે છે. આથી ગણપતિદાદા ચંદ્રને શ્રાપ આપે છે આજે ભાદરવા સુદ ચોથનો ચંદ્ર જે વ્યકિત જોશે તેને અણધારી આફત આવશ. આ સાંભળી ચંદ્ર છુપાઇ જાય છે. ક્ષીણ બની જાય છે. પૃથ્વીવાસીઓ આકાશવાસીઓ ચંદ્રના પ્રકાશ વગર વિહવળ બને છે. આનુ નિવારણ મેળવવા ઇન્દ્ર બ્રહ્માજી પાસે જાય છે. બ્રહ્માજી કહે છે જો ચંદ્ર ભાદરવા સુદ ચોથનું વ્રત કરશે તો ગણપતિદાદા પ્રસન્ન થશે ચંદ્ર ભાદરવા સુદ ચોથનું વ્રત કરે છે. ગણપતિદાદા પ્રસન્ન થાય છે કહે છે ચંદ્ર વરદાન માંગ. ચંદ્ર કહે છે મને શ્રાપ માંથી મુક્ત કરો દાદા કહે છે જે માણસ ભાદરવા સુદ ચોથનો ચંદ્ર જોશે તેને અણધારી આફત આવશે પરંતુ બીજા કોઇ દિવસનો ચંદ્ર જોશો તેમાં કાંઇ નહી થાય આથી જ ભાદરવા સુદ ચોથનો ચંદ્ર ન જોવો જોઇએ.